Minister: Bederfde stemme is ‘verraderlik’Argieffoto Nosiviwe Mapisa-Nqakula, minister van verdediging, het die uitlatings gemaak na berigte dat voormalige regeringsamptenare mense gaan versoek om volgende maand hul stembriewe te bederf. “Ek dink dit is onverantwoordelik en verraderlik vir enigiemand om te sê ons mense moet hulle stem bederf.” Sy sê om ŉ stem te bederf “verraai alles waarvoor ons geveg het in die land.” Ronnie Kasrils, voormalige minister van intelligensie, beplan glo om Dinsdag ŉ “Stem Nee!”-veldtog van stapel te stuur. Nozizwe Madlala-Routledge, voormalige adjunkminister van gesondheid, en ander ANC-veterane gaan glo by hom aansluit. Die veldtog het glo ten doel om mense te versoek om hul stem te bederf in protes teen korrupsie en huidige regeringsbeleid.